Diari Oficial de la Generalitat Valenciana


Sumari del DOGV 3370, del 11-11-1998 (1998/902639)

ORDRE de 4 de novembre de 1998, per la qual es modifica parcialment de l'Ordre de 8 de juny de 1998, de la Conselleria d'Obres Públiques, Urbanisme i Transports, per la qual s'estableixen ajudes per a l'adquisició i la renovació de vehicles destinats a la realització de determinats serveis públics regulars permanents d'ús general de transports de viatgers per carretera de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/11/04/(2)/dof/vci/html**

### Dades del document

Número de DOGV
:   3370

Data del DOGV
:   11-11-1998

Secció del DOGV
:   I. DISPOSICIONS GENERALS

Número del document
:   1998/902639


Data del document
:   04-11-1998

Organisme emissor


Tipus de document
:   Ordre

Anàlisi jurídica

 Descriptors 

:   * autobús
    * transport de viatgers
    * suport econòmic
    * ajuda pública

ORDRE de 4 de novembre de 1998, per la qual es modifica parcialment de l'Ordre de 8 de juny de 1998, de la Conselleria d'Obres Públiques, Urbanisme i Transports, per la qual s'estableixen ajudes per a l'adquisició i la renovació de vehicles destinats a la realització de determinats serveis públics regulars permanents d'ús general de transports de viatgers per carretera de la Comunitat Valenciana. [1998/M9590]  
Advertida la dificultat derivada de l'exigència de complir el contingut de l'article 7 de la vigent Ordre de 8 de juny de 1998, de la Conselleria d'Obres Públiques, Urbanisme i Transports, per la qual s'estableixen ajudes per a l'adquisició i la renovació de vehicles destinats a la realització de determinats serveis públics regulars permanents d'ús general de transports de viatgers per carretera de la Comunitat Valenciana i observada una disfunció entre el contingut actual de la dita ordre i la possibilitat real de portar a cap les seues exigències, i amb el propòsit de facilitar la consecució dels objectius marcats en l'article 1, es considera oportú realitzar una modificació del contingut de l'article 7, es reordena i s'adapta a les circumstàncies reals observades la relació documental necessària per al pagament de les ajudes i s'estableixen uns terminis diferenciats segons el tipus de document que s'exigeix.  
A partir de l'anterior, i d'acord amb allò que s'ha disposat en l'article 35.e) de la Llei de Govern Valencià i el Decret 32/1998, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, ordene:  
Es modifica la redacció de l'article 7 de l'Ordre de 8 de juny de 1998, de la Conselleria d'Obres Públiques, Urbanisme i Transports, per la qual s'estableixen ajudes per a l'adquisició i la renovació de vehicles destinats a la realització de determinats serveis públics regulars permanents d'ús general de transports de viatgers per carretera de la Comunitat Valenciana, en els següents termes:  
«Article 7. Pagament de les subvencions  
Les empreses concessionàries que obtinguen ajudes previstes en aquesta ordre tindran l'obligació d'aportar, en el termini de 45 dies naturals des de la data de notificació de la resolució definitiva, la documentació següent:  
- Factures que acrediten l'adquisició del vehicle, i que incloguen característiques del xassís i de la carrosseria.  
- Certificat de la Inspecció Tècnica de Vehicles, quan es tracte de la compra de vehicles usats.  
- Compromís d'adscriure i dedicar el vehicle a la realització dels serveis i finalitats objecte de l'ordre.  
- Sol·licitud d'autorització per a la prestació del servei que es detalle en el projecte.  
- Dades de domiciliació bancària.  
Una vegada aportada la referida documentació per part dels beneficiaris, i després de la comprovació prèvia que els justificants són adequats, la Direcció General de Transports haurà de tramitar la proposta de pagament corresponent.  
Així mateix, es disposarà d'un termini de 95 dies, des de la data de notificació de la resolució definitiva, per a aportar la documentació següent:  
- Baixa del vehicle substituït, si és procedent.  
- Permís de circulació i fitxa tècnica del nou vehicle.  
- Sol·licitud d'adscripció del vehicle al servei corresponent objecte de l'ordre.»  
València, 4 de novembre de 1998.- El conseller d'Obres Públiques, Urbanisme i Transports: José Ramón García Antón.


Còpia Permalink ELI